Wilhelm Færden

Wilhelm Hansen Færden (født 2. desember 1852 i Christiania, død 14. oktober 1923 samme sted) var en norsk offiser og politiker.

Færden ble uteksaminert fra Krigsskolen i 1872. Etter en tid som sekondløytnant i infanteriet gikk han over til artilleriet i 1876, der han fikk kapteins grad i 1889. Etter videreutdanning ved Det Kongelige Frederiks Universitet ble han direktør for Statens krudtverk, før han ble batterisjef i 1897. Fra 1911 til han gikk av med pensjon i 1917 var han oberst og sjef for Feltartilleriregiment nr. 1. Han var samtidig sjef for feltartilleriets skyteskole.

Færden satt i Aker formannskap fra 1895 til 1901, de fem siste år som ordfører. Han var også vararepresentant på Stortinget for Akershus amt i perioden 1895–1897. Han representerte Høyre.

Færden var ridder av første klasse av St. Olavs Orden, ridder av Sverdordenen, ridder av Karl XIIIs orden og offiser av Den oppadstigende sols orden. Han var Ordførende Mester i St. Andreaslogen Oscar til den flammende Stjerne og senere stormester i Den Norske Frimurerorden.

 Referanser 


Kategori:Ordførere i Aker
Kategori:Vararepresentanter til Stortinget
Kategori:Høyre-politikere i Akershus
Kategori:Norske frimurere
Kategori:Norske oberster
Kategori:Riddere av 1. klasse av St. Olavs Orden
Kategori:Karl XIIIs orden
Kategori:Sverdordenen
Kategori:Personer fra Oslo
Kategori:Den oppadstigende sols orden
Kategori:Fødsler i 1852
Kategori:Dødsfall i 1923